ฉันไม่เคยคิดว่า คนเราจะมีความสนใจเพียงอย่างเดียวในชีวิตนี้
และจะทำสิ่ง ๆ นั้น อย่างเดียวไปตลอดชีวิต
[วิถีการทำงานของเรา]
ประมาณ 15 เปอร์เซ็นต์ของแรงงานอเมริกัน ไม่ได้ทำงานประจำ
พวกเขาทำงานครึ่งเวลา บางเวลา สัญญาจ้าง หรือชั่วคราว
คำว่า "อาชีพเสริม" น่าจะเข้ากันกับนิยาม
ที่ว่าด้วยคนที่ทำอะไรหลาย ๆ อย่าง เพื่อเลี้ยงชีพ
"อาชีพเสริม" มีรากศัพท์มาจาก หนังสือพิมพ์แอฟริกัน-อเมริกัน
ในช่วงปี 1920 ในหนังสือพิมพ์ ใช้คำว่า "hustle"
เพื่อกล่าวถึงการฉ้อโกงอย่างหนึ่ง
ต่อมาในช่วงปี 1950 พวกเขาใช้ คำว่า "side hustle"
เพื่อกล่าวถึงงานถูกกฎหมาย
อาชีพเสริมแตกต่าง จากงานที่สองอยู่นิดหนึ่ง
งานที่สองมันคือความจำเป็น
ในขณะที่อาชีพเสริม สามารถสร้างรายได้พิเศษที่แน่นอน
มันคือแรงบันดาลใจเล็ก ๆ น้อย ๆ
อาชีพเสริมแม้จะมีการทำงานที่หละหลวมบ้าง แต่ก็ให้ความเป็นผู้ประกอบการ
ฉันได้สัมภาษณ์ 100 ผู้หญิงผิวสี
บน Side Hustle Pro
ที่เริ่มทำอาชีพเสริมจนประสบความสำเร็จ
ไนล์ลาห์ เอลลิส-บราวน์ เริ่มทำ ชา Ellis Island บนหลังกระโปรงรถของเธอ
อาชาร์ โจนส์ เริ่มทำซอสสุดเจ๋งของเธอ Capital City Co Mumbo
ด้วยสินค้าชนิดเดียวและระบบ PayPal
พวกเธอล้วนแต่ทำอาชีพเสริม
แล้วนี่บอกอะไรเราล่ะ
อย่างแรก พวกเขามองเห็นโอกาส ในชุมชนตัวเอง
เป้าหมายไม่จำเป็นต้องอลังการเท่า Coca-Cola หรือ Google
ขยายธุรกิจก็ดีน่ะ แต่ยังมีสิ่งสวยงาม ในการทำธุรกิจให้ประสบสำเร็จ
นั่นคือการสร้างกลุ่มลูกค้าเฉพาะ
อย่างที่สอง พวกเขาอยากเป็นนายตัวเอง เพิ่มมากขึ้นเรื่อย ๆ
การเป็นนายตัวเองได้นั้นต้องมีวินัย
มหาเศรษฐีที่สร้างตัวเอง มีคุณลักษณะด้านนี้เป็นเรื่องปกติ
พวกเขาตัดสินใจ รับผิดชอบตัวเองได้
และดันตัวเองไปสู่ความท้าทายใหม่ ๆ
อาชีพเสริมเป็นทางเลือกที่ดี ที่จะได้ลองเป็นนายตัวเอง
และช่วยให้รู้ตัวว่ามีทักษะเหล่านั้นไหม ก่อนจะก้าวออกมายืนบนลำแข้งตัวเอง
อย่างที่สาม พวกเขามีความชื่นชอบหลาย ๆ อย่าง
ฉันอยากจะแย้งว่าไม่ใช่ทุกอาชีพเสริม เริ่มขึ้นมา
เพราะว่าพวกเขาเกลียดงานของตัวเอง
ส่วนใหญ่งานเริ่มขึ้นมาง่าย ๆ เพราะว่าพวกเขาสนใจ
ในหลาย ๆ อย่างแตกต่างกันไป
ลิซ่า ไพรซ์ เธอเปิดร้านตัดผม และเสริมสวย Carlo's Daughter
ทำงานในการผลิตรายการโทรทัศน์ เมื่อเธอเริ่มอาชีพเสริม
เธอบอกว่าจริง ๆ แล้วเธอรักงานของเธอ
นี่คือเหตุผลที่ทำให้เธอกลับบ้าน ด้วยความรู้สึกดีทุก ๆ วัน
นั่นทำให้เธอเริ่มทำการทดลอง
โดยทำน้ำหอมและน้ำมันบำรุงผมในห้องครัว
เราถูกสอนมาเสมอว่า
เราควรจะต้องรู้ว่า เราอยากทำอะไรเมื่อเราโตขึ้น
แต่เมื่อคุณหลงใหลหลาย ๆ อย่าง
คุณอยากทำอย่างละนิดละหน่อย ในหลาย ๆ สิ่งหลาย ๆ อย่าง
นั่นไม่ได้หมายความว่า คุณไม่มุ่งมั่นกับงานหลัก
มันหมายถึงคุณมีช่องทางอื่น ๆ ที่จะทำให้คุณมีความสุขได้
และนั่นมาถึงข้อสรุปที่การปฏิวัติอาชีพเสริม แสดงให้เห็น
ผู้คนต้องการจะเดิมพันกับตัวเอง
อาชีพเสริมน่าดึงดูดใจ เพราะว่ามันคว้าโอกาสมาได้ง่ายกว่า
เมื่อคุณมีรายได้เข้ามา
แม้ว่าอาชีพเสริมทำแล้วไปไม่รอด
มันก็ยังเป็นการลงทุนกับตัวเอง
41 เปอร์เซ็นต์ ของคนมิลเลนเนียล ที่มีอาชีพเสริม
บอกว่าพวกเขาแบ่งปันเรื่องราวเหล่านี้ ให้กับเพื่อนร่วมงาน
พวกเขาไม่กังวลเลยว่า หัวหน้าของพวกเขาจะคิดอย่างไร
พวกเขารับรู้เรื่องต่าง ๆ ผ่านการเรียนรู้ และเติบโตจากการทำอาชีพเสริม
เราทุกคนต้องการเติมเต็มความรู้สึก
38 เปอร์เซ็นต์ ของคนเบบี้บูมเมอร์ รู้สึกเสียใจกับงานที่ตนเองทำ
ไม่มีใครต้องการแบบนั้น
ความจริงคือมีอีกหลายวิธี ที่เราจะค้นพบความสุข
คิดในสิ่งที่เราอยากทำ
อาชีพเสริมจะมาเพื่อโอบกอดความหวังนั้นไว้
ว่าเราก็สามารถเป็นคน ๆ หนึ่ง ที่ตัดสินใจ
เลือกวิถีชีวิตการทำงานของเราได้เอง